Α4-0127/96

Πρόταση απόφασης του Συμβουλίου σχετικά με τις δραστηριότητες της Επιτροπής στους τομείς της ανάλυσης, της έρευνας, της συνεργασίας και της δράσης για την απασχόληση (ΕΣΕΝ) (COM(95)0250 - C4-0385/95)

Η πρόταση αυτή εγκρίνεται με τις ακόλουθες τροποποιήσεις :

(Τροπολογία 1)

Τίτλος

>Αρχικό κείμενο>

Πρόταση απόφασης του Συμβουλίου σχετικά με τις δραστηριότητες της Επιτροπής στους τομείς της ανάλυσης της έρευνας, της συνεργασίας και της δράσης για την απασχόληση (ΕΣΕΝ)

>Κείμενο μετά την ψηφοφορία στο ΕΚ>

Πρόταση απόφασης του Συμβουλίου σχετικά με τις δραστηριότητες της Επιτροπής στους τομείς της ανάλυσης της έρευνας, της συνεργασίας και της δράσης για την απασχόληση

(Tροπολογία 2)

Δωδέκατη αιτιολογική σκέψη

>Αρχικό κείμενο>

ότι, σύμφωνα με τη διοργανική συμφωνία στον τομέα της τήρησης του προϋπολογισμού, οι ενέργειες που αναλαμβάνονται με πρωτοβουλία της Επιτροπής πρέπει απαραιτήτως να έχουν νομική βάση;

>Κείμενο μετά την ψηφοφορία στο ΕΚ>

ότι, σύμφωνα με την κοινή δήλωση της 30ής Ιουνίου 1982(1), με τη διοργανική συμφωνία στον τομέα της δημοσιονομικής πειθαρχίας της 29ης Οκτωβρίου 1993(2), με την κοινή δήλωση του Ευρωπαϊκού Κοινοβουλίου, του Συμβουλίου και της Επιτροπής της 6ης Mαρτίου 1995 για την εγγραφή των δημοσιονομικών προβλέψεων στις νομοθετικές πράξεις(3), οι ενέργειες που αναλαμβάνονται με πρωτοβουλία της Επιτροπής πρέπει απαραιτήτως να έχουν νομική βάση, σύμφωνα με κριτήρια που θα αποφασισθούν από τα τρία όργανα σύμφωνα με το ψήφισμα του Κοινοβουλίου της 12ης Δεκεμβρίου 1995 σχετικά με την ανακοίνωση της Επιτροπής στις δημοσιονοικές αρχές σχετικά με τις νομικές βάσεις και τα ανώτατα ποσά (4);

(1) ΕΕ C 192 της 28.7.1982, σελ. 1

(2) ΕΕ C 331 της 7.12.1993, σελ. 1

(3) ΕΕ C 293 της 8.11.1995, σελ. 4

(4) ΕΕ C 17 της 22.1.1996, σελ. 27

(Τροπολογία 3)

Δέκατη τρίτη αιτιολογική σκέψη

>Αρχικό κείμενο>

ότι για τα σχετικά μέτρα, η Συνθήκη δεν προβλέπει εξουσίες πέραν εκείνων που αναφέρονται στο άρθρο 235,

>Κείμενο μετά την ψηφοφορία στο ΕΚ>

Διαγράφεται

(Τροπολογία 4)

Άρθρο 2, πρώτο εδάφιο

>Αρχικό κείμενο>

Η δράση αυτή έχει ως στόχο να εδραιώσει μια νέα προσέγγιση στον τομέα της ανάλυσης, της έρευνας, της συνεργασίας και της δράσης για την απασχόληση, αποτελώντας βάση ανταλλαγών οι οποίες θα καταστήσουν δυνατή τη μεταφορά πληροφοριών και εμπειριών στον τομέα της απασχόλησης. Η νέα αυτή προσέγγιση θα συμβάλει στην ανάπτυξη των ενεργειών, που εκτελούνται στα κράτη μέλη σύμφωνα με τους προσανατολισμούς που ορίζει το Λευκό Βιβλίο της Επιτροπής για την ανάπτυξη, την ανταγωνιστικότητα και την απασχόληση, και με τις αποφάσεις που έλαβε το Ευρωπαϊκό Συμβούλιο του Έσεν.

>Κείμενο μετά την ψηφοφορία στο ΕΚ>

Η δράση αυτή έχει ως στόχο να εδραιώσει μια νέα προσέγγιση στον τομέα της ανάλυσης, της έρευνας, της συνεργασίας και της δράσης για την απασχόληση, αποτελώντας βάση ανταλλαγών οι οποίες θα καταστήσουν δυνατή τη μεταφορά πληροφοριών και εμπειριών σχετικά με τις ενέργειες που εκτελούνται στα κράτη μέλη στον τομέα της απασχόλησης. Η νέα αυτή προσέγγιση θα προσανατολίζεται στις προτάσεις που διατυπώνονται στο Λευκό Βιβλίο της Επιτροπής για την ανάπτυξη, την ανταγωνιστικότητα και την απασχόληση, και σε μέτρα που θα λαμβάνουν υπόψη τους τις στρατηγικές απασχόλησης που αναπτύσσει η Ευρωπαϊκή Ένωση.

(Τροπολογία 5)

Άρθρο 3, εισαγωγική πρόταση

>Αρχικό κείμενο>

Για την υλοποίηση των στόχων που αναφέρονται στο άρθρο 2, η Επιτροπή δύναται να προωθεί, σε συνεργασία με τους ενδιαφερόμενους συντελεστές, ή/και να υποστηρίζει οικονομικά τα εξής μέτρα:

>Κείμενο μετά την ψηφοφορία στο ΕΚ>

Για την υλοποίηση των στόχων που αναφέρονται στο άρθρο 2, η Επιτροπή δύναται να προωθεί, σε συνεργασία με τους ενδιαφερόμενους συντελεστές, ή/και να υποστηρίζει οικονομικά, αφού συμβουλευθεί επισήμως την αρμόδια για τον προϋπολογισμό αρχή, τα εξής μέτρα:

(Τροπολογία 6)

Άρθρο 3, σημείο β)

>Αρχικό κείμενο>

β) Τη μεθοδολογική και τεχνική υποστήριξη εμπειριών οι οποίες αποσκοπούν στον προσδιορισμό και τη μεταφορά ορθών πρακτικών σε τομείς όπως η οργάνωση της εργασίας, περιφερειακές και τοπικές πρωτοβουλίες που παρέχουν τη δυνατότητα δημιουργίας θέσεων εργασίας οι οποίες ανταποκρίνονται σε νέες ανάγκες, και μέτρα υπέρ ορισμένων ομάδων που θίγονται ιδιαίτερα από την ανεργία.

>Κείμενο μετά την ψηφοφορία στο ΕΚ>

β) Τη μεθοδολογική και τεχνική υποστήριξη εμπειριών οι οποίες αποσκοπούν στο να προσδιοριστούν και να μεταφερθούν ορθές πρακτικές σε τομείς όπως η οργάνωση της εργασίας, περιφερειακές και τοπικές πρωτοβουλίες που παρέχουν τη δυνατότητα δημιουργίας θέσεων εργασίας οι οποίες ανταποκρίνονται σε νέες ανάγκες; θα δοθεί ιδιαίτερη έμφαση σε ενέργειες προσδιορισμού, μεταφοράς και διασποράς μέτρων τα οποία, αμέσως ή εμμέσως, δρουν υπέρ ορισμένων ομάδων που θίγονται ιδιαίτερα από την ανεργία και, κυρίως, νέων που αναζητούν εργασία, μακροχρονίως ανέργων, ανέργων γυναικών και ανέργων προχωρημένης ηλικίας.

(Τροπολογία 7)

Άρθρο 4

>Αρχικό κείμενο>

Η Επιτροπή εξασφαλίζει τη συνεκτικότητα και τη συνέργεια μεταξύ των πρωτοβουλιών που εφαρμόζονται βάσει της παρούσας απόφασης και εκείνων που εφαρμόζονται βάσει του συνόλου των πολιτικών της Ένωσης. Η Επιτροπή και τα κράτη μέλη συνεχίζουν να ενθαρρύνουν τη συμπληρωματικότητα των ενεργειών τους στον τομέα της ανάλυσης, της έρευνας, της συνεργασίας και της δράσης, με τις πρωτοβουλίες που εφαρμόζονται βάσει των διαρθρωτικών ταμείων, του προγράμματος-πλαισίου για την έρευνα και την ανάπτυξη, του τέταρτου προγράμματος-πλαισίου για την ισότητα των ευκαιριών ανδρών και γυναικών και με τις πρωτοβουλίες που αναλαμβάνονται στον τομέα της επαγγελματικής κατάρτισης, ιδίως στο πλαίσιο του προγράμματος LEONARDO.

>Κείμενο μετά την ψηφοφορία στο ΕΚ>

Η Επιτροπή εξασφαλίζει το συντονισμό, τη συνεκτικότητα και τη συνέργεια μεταξύ των πρωτοβουλιών που εφαρμόζονται βάσει της παρούσας απόφασης και εκείνων που εφαρμόζονται βάσει των διαρθρωτικών ταμείων, του προγράμματος-πλαισίου για την έρευνα και την ανάπτυξη, του τέταρτου προγράμματος-πλαισίου για την ισότητα των ευκαιριών ανδρών και γυναικών και του προγράμματος LEONARDO da VINCI. Η Επιτροπή επιδιώκει επίσης να επιτύχει τη διασπορά των αποτελεσμάτων του προγράμματος αυτού σε όλες τις πολιτικές της Ένωσης.

(Τροπολογία 8)

Άρθρο 5

>Αρχικό κείμενο>

Σε ορισμένες δραστηριότητες υπάρχει δυνατότητα συμμετοχής των χωρών του Ευρωπαϊκού Οικονομικού Χώρου, των χωρών της Κεντρικής και Ανατολικής Ευρώπης, της Κύπρου και της Μάλτας καθώς και των εταίρων της Ένωσης στη Μεσόγειο, οι δε τρόποι συμμετοχής θα καθοριστούν στο πλαίσιο των σχέσεων της Ένωσης με τις εν λόγω χώρες.

>Κείμενο μετά την ψηφοφορία στο ΕΚ>

Σε ορισμένες δραστηριότητες υπάρχει δυνατότητα συμμετοχής των χωρών του Ευρωπαϊκού Οικονομικού Χώρου, των χωρών της Κεντρικής και Ανατολικής Ευρώπης, της Κύπρου και της Μάλτας καθώς και των εταίρων της Ένωσης στη Μεσόγειο, οι δε τρόποι συμμετοχής θα καθοριστούν στο πλαίσιο των σχέσεων της Ένωσης με τις εν λόγω χώρες και τηρουμένων των διατάξεων της Διοργανικής Συμφωνίας του 1993.

Το κόστος της συμμετοχής καλύπτεται από τις ενδιαφερόμενες χώρες. Εάν υπάρχει ανάγκη, η αρμόδια επί του προϋπολογισμού αρχή μπορεί ενδεχομένως να αποφασίσει, σύμφωνα με τους κανόνες που εφαρμόζονται για τον γενικό προϋπολογισμό των Ευρωπαϊκών Κοινοτήτων, να συμπληρώσει το ποσόν που καταβάλουν οι χώρες αυτές.

Ψήφισμα νομοθετικού περιεχομένου που αποτελεί τη γνώμη του Ευρωπαϊκού Κοινοβουλίου επί της πρότασης απόφασης του Συμβουλίου σχετικά με τις δραστηριότητες της Επιτροπής στους τομείς της ανάλυσης, της έρευνας, της συνεργασίας και της δράσης για την απασχόληση (ΕΣΕΝ) (COM(95)0250 - C4-0385/95 - 95/0149(CNS))

(Διαδικασία διαβούλευσης)

To Eυρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο, COM(95)0250 - 95/0149(CNS)

(( ΕΕ C 235 της 9.9.1995, σελ. 8))- έχοντας κληθεί από το Συμβούλιο να γνωμοδοτήσει σύμφωνα με το άρθρο 235 της Συνθήκης ΕΚ (C4-0385/95),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Κοινωνικών Υποθέσεων και Απασχόλησης και τις γνωμοδοτήσεις της Επιτροπής Προϋπολογισμών, της Eπιτροπής Οικονομικής, Νομισματικής και Βιομηχανικής Πολιτικής και της Επιτροπής Νομικών Θεμάτων και Δικαιωμάτων των Πολιτών (Α4-0127/96),

1. εγκρίνει, με την επιφύλαξη των τροποποιήσεων που επέφερε σ' αυτήν, την πρόταση της Επιτροπής;

2. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 189Α, παράγραφος 2, της Συνθήκης ΕΚ;

3. καλεί το Συμβούλιο, στην περίπτωση που προτίθεται να απομακρυνθεί από το κείμενο που ενέκρινε το Κοινοβούλιο, να το ενημερώσει σχετικώς;

4. ζητεί να κληθεί εκ νέου να γνωμοδοτήσει στην περίπτωση που το Συμβούλιο προτίθεται να επιφέρει σημαντικές τροποποιήσεις στην πρόταση της Επιτροπής;

5. αναθέτει στον Πρόεδρό του να διαβιβάσει την παρούσα γνώμη στο Συμβούλιο και στην Επιτροπή.